27 Σεπτεμβρίου 2016

**ΔΕΛΤΙΟ ΤΥΠΟΥ**

***E-governance and openness: Lessons from Estonia***

Η [ομάδα εργασίας για την Ανοιχτή Διακυβέρνηση](https://opengov.ellak.gr/) του Οργανισμού Ανοιχτών Τεχνολογιών [ΕΕΛΛΑΚ,](https://eellak.ellak.gr/) σας καλεί στη ομιλία του Προέδρου της Επιτροπής Υποθέσεων της Ευρωπαϊκής Ένωσης του Εσθονικού Κοινοβουλίου, **Kalle Pallin** με θέμα: **E*-governance and openness: Lessons from Estonia***, την Παρασκευή 30 Σεπτεμβρίου και ώρα 16.30, στο χώρο της Viva-Realize ([χάρτης](http://www.openstreetmap.org/search?query=Καποδιστρίου 2%2C Μαρούσι" \l "map=19/38.03473/23.77158))

Ο Kalle Palling είναι Εσθονός πολιτικός. Εξελέγη για πρώτη φορά το 2007 και σήμερα υπηρετεί τη 3η θητεία του. Σπούδασε περιβαλλοντική διαχείριση στο Πανεπιστήμιο του Tartu στην Εσθονία. Το 2005 εντάχθηκε στο φιλελεύθερο Μεταρρυθμιστικό Κόμμα, όπου υπηρέτησε ως Γενικός Γραμματέας Μεταρρύθμισης για τη Νεολαία το 2006-2007. Έχει επίσης διατελέσει μέλος πολλών Δημοτικών Συμβουλίων. Από το 2014 είναι Πρόεδρος της Επιτροπής Υποθέσεων της Ευρωπαϊκής Ένωσης του Εσθονικού Κοινοβουλίου. Ανήκει επίσης στην Επιτροπή Οικονομικών Υποθέσεων της Εσθονικής Βουλής.

Ο Kalle Palling θα μιλήσει για την ηλεκτρονική διακυβέρνηση και την ανοιχτότητα σύμφωνα με την εμπειρία του στην Εσθονική κυβέρνηση. Η έναρξη της εκδήλωσης θα πραγματοποιηθεί με τον κ. Διομήδη Σπινέλλη, Πρόεδρο Οργανισμού Ανοιχτών Τεχνολογιών - ΕΕΛΛΑΚ. Στη συνέχεια θα ακολουθήσει η ομιλία του κ. Kalle Palling και θα λήξει με ερωτήσεις του κοινού.

Η είσοδος είναι ελεύθερη.

Λόγω όμως περιορισμένης χωρητικότητας παρακαλώ όπως συμπληρώσετε την [ακόλουθη φόρμα συμμετοχής](https://ellak.gr/simmetochi-stin-omilia-tou-kalle-pallin-me-thema-e-governance-and-openness-lessons-from-estonia/) μόνο εάν είστε σίγουροι ότι θέλετε να την παρακολουθήσετε.

**Προθεσμία υποβολής ενδιαφέροντος συμμετοχής μέχρι την Πέμπτη 29/09 στις 13:59.**

**Για τον Οργανισμό Ανοιχτών Τεχνολογιών - ΕΕΛΛΑΚ**

Ο Οργανισμός Ανοιχτών Τεχνολογιών - ΕΕΛΛΑΚ ιδρύθηκε το 2008, σήμερα αποτελείται από 30 Πανεπιστήμια, Ερευνητικά Κέντρα και κοινωφελείς φορείς. Ο Οργανισμός Ανοιχτών Τεχνολογιών - ΕΕΛΛΑΚ έχει ως κύριο στόχο να συμβάλλει στην ανοιχτότητα και ειδικότερα στην προώθηση και ανάπτυξη των Ανοιχτών Προτύπων, του Ελεύθερου Λογισμικού, του Ανοιχτού Περιεχομένου, των Ανοιχτών Δεδομένων και των Τεχνολογιών Ανοιχτής Αρχιτεκτονικής στο χώρο της εκπαίδευσης, του δημόσιου τομέα και των επιχειρήσεων στην Ελλάδα, ενώ παράλληλα φιλοδοξεί να αποτελέσει κέντρο γνώσης και πλατφόρμα διαλόγου για τις ανοιχτές τεχνολογίες. Ανάμεσα στους φορείς που συμμετέχουν στον Οργανισμό Ανοιχτών Τεχνολογιών - ΕΕΛΛΑΚ είναι τα πιο πολλά ελληνικά Πανεπιστήμια και Ερευνητικά Κέντρα, ενώ για την υλοποίηση των δράσεων της ο Οργανισμός Ανοιχτών Τεχνολογιών - ΕΕΛΛΑΚ βασίζεται στην συνεργασία και ενεργή συμμετοχή των μελών της και της ελληνικής κοινότητας χρηστών και δημιουργών Ελεύθερου Λογισμικού, Ανοιχτού Περιεχομένου και Τεχνολογιών Ανοιχτής Αρχιτεκτονικής. Ο Οργανισμός Ανοιχτών Τεχνολογιών - ΕΕΛΛΑΚ εκπροσωπεί τα Creative Commons (wiki.creativecommons.org/Greece), είναι ιδρυτικό μέλος του COMMUNIA (www.communia-association.org), είναι ο ελληνικό κόμβος για το Open Data Institute (opendatainstitute.org), και είναι μέλος του Open Budget Initiative (internationalbudget.org/what-we-do/major-ibp-initiatives/open-budget-initiative).

Επικοινωνία: Βιβή Πετσιώτη: 210 7474-271, info at ellak.gr